title: "Wr\u00e5lr\u00fcm-teleskoop Hubble"
text: "D\u00e5t wr\u00e5lr\u00fcm-teleskoop Hubble\n\nD\u00e5t wr\u00e5lr\u00fcm-teleskoop Hubble, \u00e5s s\u00e4nj foon e r\u00fcmf\u00e4\u00e4r Discovery wilt misioon STS-82.\n\nBile n\u00fcmen foon d\u00e5t wr\u00e5lr\u00fcm-teleskoop Hubble, \u00f6nj f\u00e5lsche blaie wij\u00e4\u00e4wen: foon leefts boowen \u00f6nj klookwisersan: tjukhood-galaksii, j\u00fc k\u00e4\u00e4gelwulk, tou tuhuupe-stiitjende k\u00e4\u00e4gelgalaksiie, \u00e4n d\u00e5t tuleeden foon en st\u00e4\u00e4r \u00f6nj e omegan\u00e4\u00e4bel. (Bile san \u00e4induum foon NASA)\nD\u00e5t wr\u00e5lr\u00fcm-teleskoop Hubble (Hubble Space Telescope, HST) best\u00f6njt \u00fct en t\u00e5l foon pretsisjoonsinstrum\u00e4nte for astronomische woornaaminge. D\u00e5t as n\u00e5\u00e5md eefter di amerikaanisch astronoom Edwin Hubble \u00e4n drait sunt ju lansiiring d\u00f6\u00f6r e NASA aw e 24. april 1990 \u00e5s en kunstmoune am e wr\u00e5\u00e5l. Di Hubble w\u00e5rt benj\u00fcted for optische woornaaminge. D\u00e5t teleskoop \u00f6njth\u00fc\u00fcljt uk en infrar\u00fc\u00fcdjkamera. For woornaaminge \u00f6nj d\u00e5t r\u00f6ntgenwoogl\u00e4\u00e4ngdegebiit w\u00e5rt d\u00e5t Chandra X-Ray Observatory benj\u00fcted.\n\nD\u00f6\u00f6r d\u00e5t breegen foon en Atmosf\u00e4\u00e4re \u00f6nj di wr\u00e5lr\u00fcm koone ma di Hubble \u00fcngek\u00e5nd scharfe bile foon fiire astronomische obj\u00e4kte m\u00e5\u00e5ged w\u00e5rde. Iinj foon da bek\u00e5ndste bile, da ma di Hubble m\u00e5\u00e5ged w\u00f6rden san, as foon di oodlern\u00e4\u00e4bel (M16). D\u00e5t bil as eefter foole astronoome d\u00e5t natst bil, d\u00e5t jee m\u00e5\u00e5ged w\u00f6rden as foon en obj\u00e4kt \u00f6nj d\u00e5t \u00e5\u00e5l.\n\nAstronomii\nR\u00fcmf\u00e5rd"